Koffie is nou ook deel van die reekse vir veganiste | Netwerk24
Deur Suzaan Potgieter 25 November 2020 05:01
Met dieselfde smaak van 'n heerlike latte bied Nescafé nou hul boksies hiervan met alternatiewe soos amandel, hawermout en klapper – alternatiewe vir die gebruiklike melkprodukte wat die reeks 'n veganis-vriendelike lekkerny maak.
Die reeks is deur die Vegan Society gesertifiseer en waarborg dus dat dit 100% veganisties is. Buiten vir die alternatiewe suiwelprodukte word dit ook gemaak van Arabica- en Robusta-koffiebone van hoë gehalte.
Nescafé Gold se nuwe reeks veganis-vriendelike produkte sluit in 'n amandel-, hawermout- en klapper-latte.Foto: SUZAAN POTGIETER
Die smaak is soos wat jy van enige latte sal verwag. Dit word net nie met melk gemaak nie.
Elke latte in die reeks is romerig en ryk en boonop gerieflik, aangesien jy slegs kookwater in jou koppie moet gooi. Elke sakkie is genoeg vir een koppie en kan maklik in jou handsak of skootrekenaarsak gegooi word om saam met jou te neem.
Elkeen van die produkte is ook propvol geur en bevat 'n natuurlike soetheid wat die byvoeging van suiker onnodig maak. Die Nescafé Gold plant-gebaseerde lattes is in verskeie winkels teen R72,99 vir 'n boks met ses sakkies beskikbaar.